S-750/2010

Mál þetta, sem dómtekið var 8. febrúar sl., er höfðað með ákæru ríkislögreglustjóra, útgefinni 24. september 2010, á hendur B-kk-þgf M-kk-þgf H-kk-þgf, kt. 000000-0000, Fjörubraut 1231, Keflavíkurflugvelli, „fyrir meiri háttar brot gegn skattalögum framin í rekstri einkahlutafélagsins SB Sea, áður SB Seafood ehf., kennitala 000000-0000, sem ákærði B-kk-nf M-kk-nf var stjórnarmaður og prókúruhafi fyrir, með því að hafa:

1. Hvorki staðið skil á virðisaukaskattsskýrslum á lögmæltum tíma, né staðið ríkissjóði skil á virðisaukaskatti sem innheimtur var í rekstri einkahlutafélagsins á neðangreindum tímabilum, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 9.913.220, sem sundurliðast sem hér greinir:

2. Eigi staðið skil á skilagreinum vegna staðgreiðslu opinberra gjalda á lögmæltum tíma vegna tímabilanna mars til og með júní auk ágúst og október til og með desember 2008 og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli í III. kafla laga nr. 45/1987 um staðgreiðslu opinberra gjalda, sem haldið var eftir af launum starfsmanna einkahlutafélagsins vegna sömu tímabila auk tímabilanna júlí og september 2008, samtals að fjárhæð kr. 6.553.901, sem sundurliðast sem hér greinir:

Framangreind brot ákærða samkvæmt 1. og 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Þess er krafist að ákærði verði dæmdur til refsingar og greiðslu alls sakarkostnaðar.“

Eftir að verjandi ákærða hafði lagt fram gögn við fyrirtöku málsins hinn 3. desember sl. lýsti sækjandi því yfir við næstu fyrirtöku málsins hinn 18. janúar sl. að fjárhæðir í ákæru að því er varðar vangoldinn virðisaukaskatt skyldu breytast þannig að fjárhæð vegna tímabilsins mars-apríl 2008 yrði 2.350.214 krónur, fjárhæð vegna tímabilsins maí-júní sama ár yrði 336.615 krónur, fjárhæð vegna tímabilsins júlí-ágúst sama ár yrði 1.572.330 krónur, en fjárhæð vegna tímabilsins september-október skyldi vera óbreytt. Samtala ársins 2008 vegna vangoldins virðisaukaskatts yrði því 8.832.195 krónur í stað 9.913.220 króna.

Um málavaxtalýsingu er skírskotað til ákæru.

Við ákvörðun refsingar er litið til þess að ákærði hefur hreinskilnislega játað brot sín og að hann hefur ekki áður sætt refsingum. Þykir refsing hans hæfilega ákveðin fangelsi í sex mánuði. Rétt þykir að fresta fullnustu þessarar refsingar ákærða og skal hún falla niður að liðnum tveimur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga.

Sannað er að virðisaukaskattskýrslum fyrir SB Sea ehf., áður SB Seafood ehf., var ekki skilað á réttum tíma. Með vísan til þess og dóms Hæstaréttar Íslands í máli nr. 77/2010, sem kveðinn var upp 10. febrúar sl., verður fésekt ákærða ákveðin sem nemur tvöfaldri vangoldinni fjárhæð virðisaukaskatts og afdreginnar staðgreiðslu. Samkvæmt því verður fésekt ákærða vegna brota, sem tilgreind eru í 1. lið ákæru, ákveðin 18.000.000 króna, en 13.000.000 króna vegna brota sem tilgreind eru í 2. lið ákæru, eða samtals 31.000.000 króna og komi fjögurra mánaða fangelsi í stað sektarinnar verði hún ekki greidd innan þess tíma, sem í dómsorði greinir.

Rétt þykir að allur sakarkostnaður greiðist úr ríkissjóði, þ.m.t. þóknun skipaðs verjanda ákærða, H-kk-ef K-kk-ef hrl., sem þykir hæfilega ákveðin 251.000 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, B-kk-nf M-kk-nf H-kk-nf, sæti fangelsi í sex mánuði, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 31.000.000 króna í sekt til ríkissjóðs innan fjögurra vikna frá birtingu dómsins, en sæti ella fangelsi í fjóra mánuði.

Allur sakarkostnaður, þ.m.t. þóknun skipaðs verjanda ákærða, H-kk-ef K-kk-ef hrl., 251.000 krónur, greiðist úr ríkissjóði.

R-kvk-nf B-kvk-nf

Rétt endurrit staðfestir.

Héraðsdómi Reykjaness 8. mars2011.